# ארצות ערב

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ארצות ערב הן מדינות במזרח התיכון ובצפון אפריקה החברות בליגה הערבית ואשר השפה הערבית היא שפתן הרשמית.

## [עריכה] שלטון

רוב מדינות ערב קיבלו את עצמאותן במחצית השנייה של המאה ה-20, בדרך כלל משלטון קולוניאלי אירופי. המשטרים שכוננו במדינות אלה ריכוזיים מאוד ומבוססים על קבוצות אליטיסטיות. בחלק מהן הונהגו שושלות מלוכה, ובחלק שלטון נשיאותי דיקטטורי. בחלק ממדינות ערב יש חופש פעולה, במידה מסוימת, לאופוזיציה ולעיתונות, למשל: מצרים, קטאר, לבנון ותוניסיה. באחרות השלטון מונע פעילות אופוזיציונית ומטיל צנזורה חמורה על העיתונות, למשל: סוריה, ערב הסעודית וסודאן. יתר מדינות ערב נעות בין שני הקטבים האלה. באף אחת מהן לא שורר משטר דמוקרטי מלא, והניסיונות להנהיג משטר כזה (למשל באלג'יריה בשנות ה-90) לא צלחו. בלבנון, סוריה, עיראק וסודאן שוררים מתחים קשים בין קבוצות שונות באוכלוסייה. בלבנון הונהג הסדר שעל-פיו תפקידי המפתח בשלטון מחולקים בין העדות השונות, כשהחלוקה היא קבועה ומוגדרת היטב. בעיראק מתנהל מאבק כפול - בין הרוב הדובר ערבית למיעוט הכורדי, ובין המיעוט הסוני (שעליו נמנים גם הכורדים) לרוב השיעי.

## [עריכה] דת

ברובן המכריע של מדינות ערב שלטת דת האיסלם, אם כי רוב המדינות המוסלמיות בעולם אינן ערביות. כמעט בכולן האסלאם הוא אסלאם סוני, אם כי יש רוב שיעי קטן בעיראק ובבחריין ומיעוט שיעי גדול בלבנון. בחלק ממדינות ערב יש קהילות לא-מוסלמיות גדולות, למשל במצרים (נוצרים קופטים), בלבנון (נוצרים מרונים, דרוזים) ובסודאן (נוצרים, בני דתות מקומיות). בסוריה יש מיעוט גדול השייך לעדה העלאווית, עדה שהתפצלה מהאסלאם השיעי והפכה לדת עצמאית. שליטי סוריה הם עלאווים, אם כי עובדה זו מוצנעת בדרך-כלל, כדי שלא לעורר סכסוך בין-דתי.

## [עריכה] שפה

מדינות ערב מתאפיינות בכך שבכולן השפה הערבית הספרותית (כלומר השפה המשמשת בכתיבה, בנאומים ובתקשורת האלקטרונית) היא שפה רשמית, המדוברת (או לפחות מובנת) על-ידי מרבית האוכלוסייה. ההבדלים בין הגרסאות השונות של הערבית הספרותית הם קלים בלבד, ואינם מפריעים לתקשורת הבין-ערבית. הניבים הערביים המשמשים בדיבור היומיומי, לעומת זאת, שונים מאוד ממדינה ערבית אחת לאחרת. בנוסף ישנם מיעוטים לשוניים גדולים במדינות ערב כגון, הכורדים בעירק ובסוריה, והבֶּרְבֶּרים במרוקו, באלג'יריה ובתוניסיה. בתוניסיה, אלג'יריה, מרוקו ולבנון מקובל להשתמש גם בשפה הצרפתית, ובירדן נעשה שימוש נרחב בשפה האנגלית.

## [עריכה] מיקום גאוגרפי

מיקומן הגאוגרפי של מדינות ערב הוא דרום מערב אסיה ("הסהר הפורה", חצי-האי ערב) וצפון אפריקה (אפריקה שמצפון לסהרה). תחום זה חופף פחות או יותר את האזור המכונה "המזרח התיכון".

### [עריכה] יבשת אפריקה

7 מדינות ערב נמצאות ביבשת אפריקה:

- מצרים
- לוב
- סודאן
- מאוריטניה
- מרוקו
- אלג'יריה
- תוניסיה

### [עריכה] יבשת אסיה

11 מדינות ערב נמצאות ביבשת אסיה:

- ערב הסעודית
- תימן
- עומן
- קטאר
- בחריין
- כווית
- עיראק
- לבנון
- סוריה
- ירדן
- איחוד האמירויות הערביות

## [עריכה] לא משתייכות למדינות ערב

אף על פי שמרבית המדינות הממוקמות במזרח התיכון ובסביבתו הן מדינות ערב, תורכיה, איראן, ישראל וקפריסין אינן מדינות ערביות. בנוסף, סומליה, ג'יבוטי ואיי קומורו המזרח אפריקניות, אשר חברות בליגה הערבית, אינן ערביות במובהק.

## [עריכה] קישורים חיצוניים

- מיסט, אתר סיכומי מאמרים ומידע של תלמידי החוג להיסטוריה של המזרח התיכון באוניברסיטת תל אביב

מקור: http://he.wikipedia.org../../../%D7%90/%D7%A8/%D7%A6/%D7%90%D7%A8%D7%A6%D7%95%D7%AA_%D7%A2%D7%A8%D7%91.html

קטגוריות: מדינות ערב | המזרח התיכון

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Català
- Česky
- Cymraeg
- Deutsch
- Español
- Euskara
- فارسی
- Suomi
- Français
- Italiano
- 日本語
- Nederlands
- Norsk (bokmål)
- Polski
- 中文